**Alarmă**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ALARMĂ

Urşi, mistreţi şi alte animale

trăiesc din ce în ce mai greu,

fiindcă nu au de mâncare

şi nici un leu în portmoneu.

În Răcădău, pe înserat,

coboară urşii ca să vadă

cât suntem noi de omenoşi

cu puii lor, în timp de iarnă.

Pădurea-i goală şi pustie,

doar vântul trece hoinărind,

şi de mâncare nicăieri

ursoaica nu a mai găsit.

Micuţii nu mai sug demult,

ursoaica lapte n-are,

şi caută cu disperare,

mici resturi de mâncare.

Sunt hămesiţi, n-au hibernat,

şi nimeni nu gândeşte

să le ofere ajutor

când puii vor mai creşte.

Ei se hrănesc cu rădăcini

şi resturi din gunoaie

şi uneori, în miezul nopţii,

dau iama în saivane.

O oaie, uneori o capră,

un porc sau un viţel

servesc urşilor drept hrană,

întremându-i puţintel.

Mă-ntreb: de ce mai marii

zilei la ei nu se gândesc

şi-i fac vedete negative

când se răzvrătesc?

Că vânătoarea nesăbuită

şi defrişarea de păduri

constrâng bietele animale

ca să cerşească firimituri.